Document ID: 31978R1883

Ir-Regolament tal-Kunsill (KEE) Nru 1883/78
tat-2 ta’ Awissu 1978
li jistabilixxi r-regoli ġenerali għall-finanzjament ta’ l-interventi mill-Fond Agrikolu Ewropew għall-Gwida u l-Garanzija
IL-KUNSILL TAL-KOMUNITAJIET EWROPEW,
Wara li kkonsidra t-Trattat li jistabbilixxi l-Komunità Ekonomika Ewropea,
Wara li kkonsidra r-Regolament tal-Kunsill(KEE) Nru 729/70 tal-21 ta’ April 1970 dwar il-finanzjament tal-politika komuni agrikola [1], kif l-aħħar emendat bir-Regolament (KEE) Nru 2788/72 [2], u b’mod partikolari l-Artikolu 3 (2) tiegħu,
Wara li kkonsidra l-proposta mill-Kommissjoni,
Wara li kkonsidra l-opinjoni tal-Parlament Ewropew [3],
Billi, skond l-Artikolu 3 (2) tar-Regolament (KEE) Nru 729/70, għandhom jiġu stabbiliti r-regoli ġenerali għall-finanzjament ta’ l-interventi mill-Komunità;
Billi, għal dan il-għan, għandha titfassal il-lista tal-miżuri li jikkonformaw mal-kunċett ta’ l-intervent maħsub għalbiex jistabbilizza s-swieq;
Billi huwa mixtieq li jiġi stabbilit illi n-nefqa li tirriżulta mill-miżuri ta’ l-intervent li għalihom hija stabbilita somma għal kull unità fi ħdan l-istruttura ta’ l-organizazzjoni komuni tas-swieq għandha tittieħed għal kollox mill-fondi tal-Komunità;
Billi fil-każ tal-miżuri ta’ l-intervent li dwarhom ma tkunx stabbilita somma għal kull unità fi ħdan l-istruttura ta’ l-organizazzjoni komuni tas-swieq, għandhom jiġu stabbiliti r-regoli basiċi dwar b’mod partikolari l-metodu sabiex jiġu stabbiliti l-ammonti li jridu jiġu iffinanzjati, il-finanzjament tan-nefqa li tirriżulta mill-investiment tal-fondi meħtieġa għax-xiri ta’ prodotti b’intervent, għall-valutazzjoni tal-ħażniet li jridu jitħallew minn sena finanzjarja għall-oħra u għall-finanzjament tan-nefqa li tirriżulta mill-ħażna u, fejn xieraq, il-ħidmiet tal-proċessar;
Billi l-oġġetti varji tan-nefqa u tad-dħul li jridu jkunu adottati minn kull settur fuq il-bażi ta’ dawn ir-regoli għandu jkun bla ħsara għal iżjed regolamenti ddettaljati; billi r-regolamenti tal-finanzjament għal kull settur għandhom, filwaqt, jinżammu fis-seħħ;
Billi r-regoli generali għall-finanzjament ta’ l-interventi għandhom jiddaħħlu f’Regolament wieħed; billi r-Regolament tal-Kunsill(KEE) Nru 2824/72 tat-28 ta’ Diċembru 1972 jistabbilixxi r-regoli ġenerali għall-finanzjament ta’ l-interventi mit-Taqsima tal-Garanziji tal-Fond Agrikolu Ewropew għall-Gwida u l-Garanzija [4] għandu jiġi mħassar,
ADOTTA DAN IR-REGOLAMENT:
L-Artikolu 1
Il-miżuri mniżżla fil-lista fl-Anness għandhom jikkonformaw mal-kunċett ta’ l-interventi maħsuba għalbiex jistabbilizzaw is-swieq ta’ l-agrikoltura fit-tifsira ta’ l-Artikolu 3 (1) tar-Regolament (KEE) Nru 729/70.
L-Artikolu 2
Fejn, ġewwa l-qafas ta’ organizazzjoni komuni tas-suq, tiġi stabbilita somma għal kull unità dwar miżura ta’ intervent, in-nefqa li tirriżulta għandha titħallas għal kollox mill-fondi tal-Komunità.
L-Artikolu 3
Fejn, ġewwa l-qafas ta’ organizzazzjoni komuni tas-suq, ma tkunx stabbilita somma għal kull unità dwar miżura ta’ intervent, il-miżura interessata għandha titħallas mit-Taqsima tal-Garanziji tal-FAEGG, skond id-disposizzjonijietli jinsabu fl-Artikoli 4 sa 8.
L-Artikolu 4
1. Fejn miżura ta’ intervent referita fl-Artikolu 3 tinvolvi x-xiri għall-ħażna u l-ħażna ta’ prodotti, l-ammont iffinanzjat għandu jiġi stabbilit mill-kontijiet annwali mfassla mis-servizzi jew l-aġenziji, li lilhom l-oġġetti varji tan-nefqa u d-dħul ikunu ġew iddebitati jew akkreditati rispettivament.
2. Il-finanzjament tal-miżuri l-oħra ta’ intervent referiti fl-Artikolu 3 għandhom ikunu daqs in-nefqa, wara t-tnaqqis ta’ kull dħul, li tirriżulta mill-miżura ta’ l-intervent.
3. Il-Kunsill, filwaqt li jaġixxi b’maġġoranza kkwalifikata fuq proposta mill-Kummissjoni, għandu rigward il-miżuri ta’ l-intervent referiti fil-paragrafu 1, jistabbilixxi r-regoli u l-kondizzjonijiet li jirregolaw il-kontijiet annwali u, fejn ikun hemm il-ħtieġa rigward il-miżuri ta’ l-intervent referiti fil-paragrafu 2, jistabbilixxi l-oġġetti li jridu jiġu meqjusa għall-iskopijiet tal-finanzjament fejn dawn ma jkunux ġew stabbiliti ġewwa l-qafas ta’ organizazzjoni komuni tas-suq.
Sakemm dawn il-materji jiġu stabbiliti, u għajr għal kull disposizzjoni kuntrarja ta’ dan ir-Regolament, ir-Regolamenti (KEE) Nru 786/69 [5], (KEE) Nru 787/69 [6], (KEE) Nru 788/69 [7], (KEE) Nru 2334/69 [8], (KEE) Nru 2305/70 [9], (KEE) Nru 2306/70 [10], (KEE) Nru 1697/71 [11], (KEE) Nru 272/72 [12] u (KEE) Nru 273/72 [13] li jittrattaw il-finanzjament ta’ l-intervent fuq in-nefqa fis-setturi varji għandhom jibqgħu fis-seħħ.
L-Artikolu 5
Fil-każ tal-fondi li joriġinaw fl-Istati Membri għax-xiri bl-intervent tal-prodotti, l-ammont tat-taxxi imposti fuq l-imgħax li jrid jiġi iffinanzjat mit-Taqsima tal-Garanziji tal-FAEGG għandu jiġi kkalkolat billi jintuża metodu u rata ta’ imgħax uniformi għall-partijiet kollha tal-Komunità, li se jiġu stabbiliti skond il-proċedura mniżżla skond l-Artikolu 13 tar-REGOLAMENT (KEE) Nru 729/70. Ir-rata ta’ l-imgħax għandha tkun rappreżentattiva tar-rati ta’ l-imgħax attwalment imħallsa.
L-Artikolu 6
Il-ħidmiet materjali li joħorġu mill-ħażna u, fejn ikun xieraq, mill-proċessar tal-prodotti ta’ l-intervent għandhom jiġu ffinanzjati mit-Taqsima tal-Garanziji tal-FAEGG, permezz ta’ ammonti standard uniformi ġewwa l-Komunità kollha, li jridu jiġu stabbiliti skond il-proċedura pprovduta fl-Artikolu 13 tar-REGOLAMENT (KEE) Nru 729/70 u, fejn ikun meħtieġ, wara eżami tal-materja mill-kumitat ta’ ġestjoni interessat.
L-Artikolu 7
Fejn il-prodotti fil-kwistjoni jkunu għaddew minn deprezzament bħala riżultat tal-ħażna, l-effett finanzjarju ta’ dan għandu jiġi rreġistrat u meqjus fil-ħin tad-dħul fl-intervent. Għal dan il-għan, il-koeffiċjenti tad-deprezzament u l-prezzijiet li japplikaw għalihom għandhom jiġu stabbiliti skond il-proċedura stabbilita fl-Artikolu 26 tar-Regolament tal-Kunsill (KEE) Nru 2727/75 tad-29 ta’ Ottubru 1975 dwar l-organizazzjoni komuni tas-suq fiċ-ċereali [14], kif l-aħħar emendat mir-Regolament (KEE) Nru 1254/78 [15], jew, skond kif ikun il-każi, fl-Artikolu korrispondenti fir-Regolamenti l-oħra dwar l-organizazzjoni komuni tas-swieq ta’ l-agrikoltura, u fejn ikun hemm il-ħtieġa, wara eżami mill-Kumitat tal-FAEGG.
L-Artikolu 8
Fil-kontijiet annwali referiti fl-Artikolu 4 (1), il-kwantitajiet tal-prodotti fil-ħażna li jridu jitħallew għas-sena finanzjarja ta’ wara għandhom, bħala regola, jiġu vvalutati skond il-prezz tax-xiri. Għal dan il-għan, fuq il-bażi tal-prezzijiet tax-xiri imħallsa mill-aġenziji ta’ l-intervent matul perjodu taż-żmien ta’ riferiment u meta jitqies id-deprezzament referit fl-Artikolu 7, il-prezz li għandu jiġi applikat għall-kwantitajiet li jkunu sejrin jitħallew għas-sena fianzjarju ta’ wara għandhom ikunu stabbiliti għall-prodotti varji skond il-proċedura stabbilita fl-Artikolu 13 tar-Regolament (KEE) Nru 729/70.
Madanakollu, jekk, għal prodott mogħti, il-prezz stmat wara li jħalli l-intervent ikun sostanzjalment inqas mill-valur tal-ħażniet li jitħallew għas-sena ta’ wara kif stabbilit skond l-ewwel subparagrafu, tista’ tittieħed deċiżjoni għalbiex jinbidlu l-prezzijiet tax-xiri mħallsa mill-aġenziji ta’ l-intervent bi prezz ieħor. Il-prezz ta’ l-aħħar għandu jiġi iffissat skond il-proċedura stabbilita fl-Artikolu 13 tar-Regolament (KEE) Nru 729/70, u jekk ikun hemm il-ħtieġa wara eżami mill-kumitat maniġerjali interessat. Ma jistax ikun taħt il-medja tal-prezzijiet tax-xiri u l-prezzijiet miksuba mir-rimi tal-ħażniet ta’ l-intervent.
L-Artikolu 9
Fejn meħtieġ, għandhom jiġu adottati regoli ddettaljati li jimplimentaw dan ir-Regolament skond il-proċedura stabbilita fl-Artikolu 13 tar-Regolament (KEE) Nru 729/70.
L-Artikolu 10
Ir-Regolament (KEE) Nru 2824/72 huwa hawnhekk imħassar.
L-Artikolu 11
Dan ir-Regolament għandu jidħol fis-seħħ fil-jum ta’ wara li jiġi ippublikat fil-Ġurnal Uffiċjali tal-Komunitajiet Ewropej.
Għandu japplika għan-nefqa miġrura mill-1 ta’ Jannar 1978. Madankollu, l-Artikolu 7 għandu jibda japplika mill-1 ta’ Jannar 1979.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Brussel, fit-2 ta’ Awissu 1978.

Labels: 3
15
17